דני גלובר

דני לברן גלובר (באנגלית: Danny Lebern Glover; נולד ב-22 ביולי 1946) הוא שחקן ובמאי קולנוע אמריקאי, ואקטיביסט פוליטי.

ביוגרפיה
 ראשית חייו 
גלובר נולד בסן פרנסיסקו, קליפורניה שבארצות הברית, לקארי וג'יימס גלובר, עובדי שירות הדואר ופעילי ארגון ארצי למען השחורים (NAACP). גלובר גדל לאהוב ספורט כאביו. אימו של גלובר, בתה של אחות מיילדת, נולדה בלואיוויל שבמדינת ג'ורג'יה וסיימה את לימודיה במכללת פיין.

גלובר סיים את לימודיו בתיכון ג'ורג' וושינגטון בסן פרנסיסקו ולאחר מכן באוניברסיטת המדינה שבסן פרנסיסקו. באוניברסיטה הוא גם פגש את אשתו לעתיד אסאקה בומני, לה נישא בשנת 1975.

בשנות ה-20 המאוחרות שלו, גלובר התחיל ללמוד בסדנת השחקנים השחורים בתיאטרון הקונסרבטורי האמריקאי, תוכנית אימון אזורית בסן פרנסיסקו. גלובר גם למד עם ג'ין שלטון בסדנת השחקנים בסן פרנסיסקו. בראיון בתוכנית ראיונות גלובר הכיר בעובדה שמרבית מהתפתחותו כשחקן הייתה בזכות שלטון. לאחר החלטה בדבר רצונו להיות שחקן, גלובר התפטר מעבודתו המנהלתית ומהר מאוד החל את הקריירה שלו בתור שחקן תיאטרון, מה שהביא אותו בסופו של דבר ללוס אנג'לס.

גלובר סבל ממחלת הנפילה בצעירותו. לפי דבריו הוא פיתח דרך ריכוז מיוחדת כדי שההתקפים לא יתרחשו. הודות לטכניקה הזאת, שהוא מתאר כסוג של היפנוזה עצמית, גלובר טוען שהוא לא סבל מהתקף מאז גיל 35.

 קריירה 
לגלובר היה מבחר תפקידים מגוון בסרטי קולנוע, תיאטרון וסדרות טלוויזיה. הוא ידוע במיוחד בזכות תפקידו בסדרת סרטי "נשק קטלני" לצדו של מל גיבסון, ובזכות תפקידו כבעלה של וופי גולדברג בסרט "הצבע ארגמן". הוא קיבל קרדיט כשחקן ראשי לראשונה בסרט "הטורף 2". נוסף על כך, גלובר גם שיחק בעבר בתור מדבב בסרטי ילדים. גלובר הצטרף למעמד של שחקנים כדוגמת האמפרי בוגרט, אליוט גולד ורוברט מיצ'ם, כאשר גילם את פיליפ מרלו, בלש ספרותי פרי עטו של הסופר ריימונד צ'נדלר, בפרק בסדרה "Fallen Angels" משנת 1995. גלובר החל את עבודתו בתור במאי בסרט המדע בדיוני הקצר "Override" ב-1994. באותה שנה, גלובר והשחקן בן גילורי הקימו חברת תיאטרון על שם פול רובסון בלוס אנג'לס, תוך התמקדות על תיאטרון ועל התרבות האפרו-אמריקנית.

ב-2005 הודיעו גלובר וג'וסלין ברנס על תוכניותיהם ליצור את הסרט "אל-פחד", המבוסס על חווייתה של ד"ר מרשה קולמן-אדביו, חברת הסוכנות להגנת הסביבה לשעבר שיצאה נגד מעסיקיה למשפט בשנת 2000 באשמת אפליה על בסיס גזעי, וזכתה. חבר המושבעים במשפט הצהיר שהסוכנות הפרה את זכויותיה האזרחיות של קולמן-אדביו על בסיס גזע, מין, וסביבת עבודה עוינת על פי חוק זכויות האזרח של 1964.

בשנת 2007 הודיעה ממשלת ונצואלה כי תעניק לגלובר 18 מיליון דולר, לצורך הפקה קולנועית למרד העבדים בהאיטי שהתרחש במאה ה-18 בהנהגתו של טוסן לוברטיר. גלובר הוא ידיד של נשיא ונצואלה לשעבר, הוגו צ'אבז.

בשנת 2008 שיחק בתפקיד ראשי בקומדיה "קדימה, תריץ אחורה" של הבמאי מישל גונדרי.

בשנת 2015 שיחק בסרט "מבוי סתום" לצד דומיניק פרסל וסטיב באיירס.

 אקטיביזם פוליטית 
גלובר פעיל פוליטי בעיקר למען זכויות השחורים בעולם. בזמן לימודיו באוניברסיטת סן פרנסיסקו היה ממובילי שביתת הסטודנטים השחורים שנמשכה 5 חודשים ובעקבותיה הוקמה "המחלקה ללימודי שחורים". היום הוא יושב בראש כמה אגודות בהן: "Black AIDS Institute" ו-"United Farm Workers". ב-2006 נפגש עם נשיא ונצואלה, הוגו צ'אווס. גלובר תומך בברק אובמה וביקר פעמים רבות את ג'ורג' ווקר בוש בטענה שהוא "גזען".

גלובר החליט להוביל את החרם על הקרנת סרטים ישראלים בפסטיבל טורונטו (שבקנדה), בטענה כי "הם משרתים את התעמולה של ממשלת ישראל".

 פרסים ומועמדויות 
גלובר זכה בחמישה פרסי הארגון הלאומי למען זכויות שחורים בשל הישגיו בתור שחקן אפרו-אמריקאי. בנוסף, הוא היה מועמד לפרס אמי כמו גם מספר זכיות על תפקידיו הטלוויזיוניים במיני-סדרות "Fallen Angels: Red Wind", "מנדלה" ו"יונה בודדה".

פילמוגרפיה חלקית
 TBA: Killing Winston Jones
 TBA: Dionne
 TBA: Long Day Journey
 TBA: Prairie Bones
 2023: Double Soul – בתפקיד: מייקל טדסקי 
 2022: Press Play – בתפקיד: קופר
2022: American Dreamer – בתפקיד: ג'רי
2019: ג'ומנג'י: השלב הבא – בתפקיד: מילו
 2019: המתים אינם מתים – בתפקיד: האנק תומפסון
2019: האיש השחור האחרון בסן פרנסיסקו – בתפקיד: סבא אלן
 2018 מתנקשת ושמה מרי – בתפקיד: בני
 2018 הג'נטלמן והאקדח - בתפקיד: טדי
 2018 סליחה על ההפרעה - בתפקיד: לנגסטון
 2018 ישועה - בתפקיד: קוינסי
 2017 Extortion - - בתפקיד: הבלש האגן
 2016 המסע למקסיקו- בתפקיד: בוב
 2016 כמעט חג המולד- בתפקיד: וולטר
 2016 משאית מפלצת - בתפקיד: מיסטר ויט'רס
 2016 השלם לא ידוע - בתפקיד: רנג'ר
 2016 About Scout - בתפקיד: רד הסטון
 2015 אנדרון - בתפקיד:סולי
 2015 שחמט - בתפקיד: אלוהים
 2015 Consumed - בתפקיד: האל ווסטברוק 
 2015 Waffle Street -בתפקיד: אדוארד קולינס 
 2015 מבוי סתום -בתפקיד: דוקטור לוק
 2014 Beyond the Lights4) - בתפקיד: קפטן ניקול
 2014  - בתפקיד: דיבוב קולו של דארוס
 2014 באד אס 2 - בתפקיד: ברני פופ
 2014 טוקרב - בתפקיד: הבלש פיטר סנט ג'והן
 2013 לוב - בתפקיד: ת'ונגוד מרשל
 2013 היילנד פארק - בתפקיד: אד
 2013 Shuffleton's Barbershop (סרט טלוויזיה של הולמרק) - בתפקיד: קראמפוס
 2011 שמש הבוקר - בתפקיד: גבריאל פיטרס
 2011 Age of the Dragons - בתפקיד: אחאב
 2010 אגדי - בתפקיד: הארי "האדום " ניומן
 2009 רכבת לילית - בתפקיד: מיילס
 2009 2012 - בתפקיד: הנשיא תומאס וילסון
 2008 על העיוורון - בתפקיד: האיש בעל רטיית העין השחורה
 2008 קדימה, תריץ אחורה - בתפקיד: מיסטר פלטשר
 2008 המסור 5 - בתפקיד אורח - דייוויד טאפ 
 2007 הקרב על הכוכב - בתפקיד - דיבוב קולו של הנשיא צ'ן
 2007 על הכוונת- בתפקיד: קולונל אייזיק ג'והנסון
 2006 נערות החלומות - בתפקיד: מארטי מדיסון
 2006 לאלף את אבא - בתפקיד: קן הוליסטר
 2006 בלאגן בחווה - בתפקיד :דיבוב קולו של הפרד מילס
 2005 נעדר באמריקה - בתפקיד: ג'אק ניליי 
 2005 מנדרליי - בתפקיד: וילהלם
 2000 על האש - בתפקיד: השופט קראולי
 2001 משפחת טננבאום - בתפקיד: הנרי שרמן
 2001 שלוש בלילה - בתפקיד: הרשי
 2000 בוסמן ולנה - בתפקיד: בוסמן
 1999 החבר שלנו, מרטין - בתפקיד: דיבוב קולו של כרטיסן הרכבת
 1998 עבודת נמלים - בתפקיד: דיבוב קולו של ברבטוס
 1998 חמדת - בתפקיד: פול די
 1998 נסיך מצרים - בתפקיד: דיבוב קולו של ג'טרו
 1998 נשק קטלני 4 -בתפקיד:  רוג'ר מורטאו
 1997 יוצאים לדוג - בתפקיד: גאס גרין
 1997 Wild America - בתפקיד: ביגפוט / איש ההרים
 1997 מוריד הגשם - בתפקיד: השופט טיירון קיפלר
 1995 הצניחה הגדולה - בתפקיד: קפטן סם קאהיל
 1995 Fallen Angels: Red Wind (מיני-סדרה) - בתפקיד: פיליפ מארלו
 1994 מלאכים בחופשה  - בתפקיד: ג'רי
 1994 מאבריק - בתפקיד: שודד הבנק ( ללא קרדיט )
 1994 מלאכים באזור השער - בתפקיד: ג'ורג' נוקס
 1993 קווין: סיפורה של משפחה אמריקאית (מיני-סדרה) - בתפקיד: מורגן רייס
 1992 נשק קטלני 3 - בתפקיד:  רוג'ר מורטאו
 1991 טיסת הפולש - בתפקיד: קמפנלה
 1991 גרנד קניון - בתפקיד: סיימון
 1990 הטורף 2 - בתפקיד: לוטננט מייק האריגן
 1989 נשק קטלני 2 - בתפקיד: רוג'ר מורטאו
 1988 ללא מעצורים - בתפקיד: קפטן ברתולומיאו קלארק
 1987 מנדלה -בתפקיד : מנדלה ( סרט טלוויזיה של HBO)
 1987 נשק קטלני - בתפקיד:  רוג'ר מורטאו
 1985 העד - בתפקיד: מק'פי
 1985 הצבע ארגמן - בתפקיד:- אלברט ג'ונסון
 1985 סילברדו - בתפקיד: מאל
 1984 מקום בלב -בתפקיד: מוזה 
 1983 פרצוף הזעם -  בתפקיד: גארי (סרט טלוויזיה)  
 1979 הבריחה מאלקטרז - בתפקיד: אסיר

 טלוויזיה 
יונה בודדה (1989) - בתפקיד:  ג'ושוע דיטס
המלכה של אלכס היילי (1993) - בתפקיד : ארתור טלר
אבא אמריקאי (2013) - בתפקיד: דיבוב קולו של מינסטרל קרמפוס 
מוצרט בג'ונגל (2016) - בתפקיד: ראש העיר
מחשבות פליליות (2016) - בתפקיד: האנק מורגן
שחור-כזה (2020) - בתפקיד: נורמן
The Naughty Nine (2023, סרט טלוויזיה של ערוץ דיסני) - בתפקיד: סנטה קלאוס
אני מזל בתולה (אנ') (2023) - בתפקיד :ברנטון

קישורים חיצוניים

 הערות שוליים 

קטגוריה:שחקני קולנוע וטלוויזיה אמריקאים
קטגוריה:קליפורניה: שחקנים
קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:שגרירים של רצון טוב - יוניסף
קטגוריה:בוגרי אוניברסיטת המדינה בסן פרנסיסקו
קטגוריה:זוכי הפרס ההומניטרי ע"ש נורמה זרקי
קטגוריה:זוכי פרסי ה-BET: הומניטרי
קטגוריה:זוכי אוסקר: פרס ז'אן הרשולט לפעילות הומניטרית
קטגוריה:אמריקאים שנולדו ב-1946